**Umsögn um tillögu til þingsályktunar um mótun stefnu í aðdraganda aðgerðaráætlunar í heilbrigðisþjónustu við aldra**

**7. febrúar, 2022**

Afar mikilvægt er að heilbrigðisþjónusta við eldra fólk verði útfærð á besta hugsanlegan veg, byggð á faglegri þekkingu og tækifæri til nýsköpunar og framþróunar nýtt.

Til viðbótar við margvísleg ágæt atriði vil ég benda á nokkur atriði:

**Liður 2. Rétt þjónusta á réttum stað:**

1. við lið a og aðrir liðir færist til:

a: **Heilsugæslan er grundvallareining heilbrigðisþjónustu við eldra fólk verður sérstaklega styrkt til að mæta því hlutverki.**

1. núverandi liður b: í stað þess að tala um heimaþjónustu, að tala um: **Þjónusta heilsugæslunnar** verði einstaklingsmiðuð, þverfagleg þjónusta sem byggir á heildrænu faglegu mati.
2. Bæta við lið fyrir neðan núverandi „e“; **Sveitafélög um allt land komi á laggirnar sambýlum fyrir fólk með einmanakennd, kvíðaröskun og eða þunglyndi.**

Þetta þjónustuúrræði verði á samfélagsstigi og sjáfræði einstaklingsins virt í öllum atriðum en það öryggi trygg sem einstaklingar með ofangreind einkenni þurfa á að halda.

Aðgangur að úrræði sem þessu verði bygg á sérstakri greiningu er staðfestir þörf á slíku úrræði.

1. Þar fyrir neðan kæmi nýr liður: **Fólk í heimahjúkrun njóti þjónustu frá teymi hjúkrunarfræðinga og heilsugæslulækna og annarra fagaðila eftir atvikum, þar sem þeir einstaklingar sem hafa mestar þarfir njóti einnig sólarhrings vaktar heima af hálfu þeirra sem annast einstaklinginn dags daglega.**
2. Þar fyrir neðan kæmi liður**: Skipaðir verði sérstakir málsstjórar af hálfu hjúkrunar fyrir hvern og einn þjónustuþega í heimahjúkrun.**

Þessi aðili vinnur með niðurstöður úr heildrænu rafrænu heilsufarsmati einstaklingsins og fylgir því eftir að þörfum verði mætt og lítur sérstaklega eftir breytingum í heilsufari sem bregðast þarf við í tíma.

**Liður 6: Gæði í fyrirrúmi:**

1. liður a: **innleiða einstaklingsbundna þjónustuáætlun sem byggir á heildrænu öldrunarmati með meðferðaráætlunum.**
2. **í staðinn fyrir lið e: kæmi texti sem segði: Reglulegt gæðaeftirlit verði með þjónustu á öllum stigum heilbrigðisþjónustu, það er í heilsugæslu, heimahjúkrun, á sjúkrahúsum og á hjúkrunarheimilum.**

Það er of takmarkað að horfa einungis til hjúkrunarheimila.

1. **Bæta við lið sem segði: Stuðst veður við interRAI matstækni á öllum stigum heilbrigðisþjónustunnar og stofnsett gæðaeining sem lýtur að því að þjálfa fólk í notkun interRAI matstækjanna og gögn verði greind í rauntíma fyrir alla hagaðila frá þeim sem veita þjónustuna, til þeirra sem skipuleggja hana, greiða fyrir hana og móta heilbrigðisstefnu fyrir eldra fólk.**

Liður 2.6 ætti einnig vel við fimmta lið þingsályktunartillögunnar.

**Liður 7: Hugsað til framtíðar.**

**Tek undir tillögu frá Félagi íslenskra öldrunarlækna um lið c:**

**Rannsóknarstofa Háskóla Íslands og Landspítala í öldrunarfræðum (RHLÖ) verði efld og falin verkefni til nýsköpunar, þróunar og rannsókna á sviði öldrunarfræða og öldrunarþjónustu.**

Hér mætti einnig vinna að því að bæta við Heilsugæslunni sem hagaðila í RHLÖ og það endurspeglað í nafninu**…. Rannsóknarstofa Háskóla Íslands, Heilsugæslu og Landspítala í öldrunarfræðum.**

Virðingarfyllst,

Pálmi V. Jónsson, FACP, FRCP L

yfirlæknir, öldrunarlækningadeild Landspítala,

prófessor í öldrunarlækningum, Læknadeild Háskóla Íslands,

palmivj@landspitali.is